Case ID: 1233295
Sentence 1: Belə ki, o, Qusar rayon sakini Şahid1 ilə 2017-ci ilin mart ayında Qusar şəhərində görüşüb söhbət edərkən söhbət əsnasında sonuncunun Rusiya Federasiyasından deportasiya olunmasını öyrənib onun deportasiya edilməsi haqqında qərarın ləğv edilməsi məsələsini həll edə biləcəyinə inandıraraq vətəndaş Şahid1 etibarından sui-istifadə edərək aldatmaqla pulunu ələ keçirmək qərarına gəlmiş, sonuncu qeyd olunan işə razılıq verdikdə, o, pul verilmədən bu məsələnin həll olunmayacağına, 5000 manat məbləğində pulun verilməsi müqabilində deportasiya məsələsinin həll olunacağına inandırmaqla 2017ci ilin mart ayında Qusar şəhərində Şahid1 2000 manat, bir neçə gün sonra 1000 manat məbləğində pul almış, bundan sonra sözlərinin daha inandırcı olması üçün və Şahid1 soyadını dəyişməklə Rusiya Federasiyasına sərbəst getməsini təmin etmək məqsədi ilə onun nikaha girməsi üçün əvvəllər qeyri-rəsmi münasibətdə olduğu Qusar rayonu Avaran kənd sakini Şahid2 bu barədə təklif edərək ona 300 manat məbləğində pul vəd etmiş, sonuncu da onunla razılaşdıqdan sonra nikaha girmək üçün lazım olan sənədləri toplayaraq Şahid1la birlikdə xx.xx.2017-ci il tarixdə Qusar rayon Qeydiyyat Şöbəsinə getmiş, orada işləyən kargüzar mütəxəssis Şahid4 Şahid1 ilə Şahid2 nikaha girmək istəmələri, lakin sonuncunun işləri olduğu üçün növbəti gün ərizə verməyə gələcəyini inandırmış, sonra Şahid1 “nikaha daxil olmaq haqqında” ərizəni yazdırdıqdan sonra inzibati binanı tərk etmiş, həmin vaxt da deportasiya məsələsinin həll olunması üçün Qeydiyyat Şöbəsinin vəzifəli şəxsi kimi təqdim etdiyi Şahid4 da 500 manat pul verilməli olduğunu deyib Şahid1 rüşvət verməyə təhrik edərək ondan qeyd edilən məbləğdə pulu almış, bundan sonra 2017-ci ilin iyun ayının ortalarında Qusar şəhəri ərazisində Şahid1 vahid niyyətlə əlavə 250 manat da pul almaqla sonuncunun barəsində qəbul edilmiş deportasiya edilmə haqqında qərarın ləğv edilməsi üçün heç bir hərəkət etməyərək rüşvət verməyə təhrik etdiyi şəxsin etibarından sui-istifadə edib vahid niyyətlə ümumilikdə dələduzluq yolu ilə ələ keçirmiş olduğu 3750 manat pulu öz məqsədləri üçün istifadə etmiş, bununla da, o, aldatma və etibardan sui-istifadə etmə yolu ilə özgə əmlakını ələ keçirməklə, Şahid1 rüşvət verməyə təhrik etmişdir.